**O’ZBEKISTON RESPUBLIKASI**

**OLIY VA O’RTA MAXSUS TA’LIM VAZIRLIGI**

|  |  |
| --- | --- |
| Ro’yxatga olindi:№ BD 5111100«\_\_\_» \_\_\_\_\_\_\_\_\_ 2019- yil | Samarqand davla universitetirektori:\_\_\_\_\_\_\_\_\_\_\_R.I.Xalmuradov2019- yil “\_\_\_\_” \_\_\_\_\_\_\_\_\_\_\_ |

**«O‘ZBEK XALQ MUSIQA IJODIYOTI»**

**FANINING**

**O’QUV DASTURI**

 Bilim sohasi: 100000 – Gumanitar

 Ta’lim sohasi: 110000 – Pedagogika

 Ta’lim yo’nalishi: 5111100 – Musiqiy ta’lim

**SAMARQAND – 2019**

Fan dasturi Samarqand davlat universiteti San’atshunoslik fakulteti o’quv uslubiy kengashida ko’rib chiqilgan va tavsiya qilingan (201\_yil “\_\_” \_\_\_\_\_\_\_dagi “\_\_”- sonli bayonnoma).

O’quv-uslubiy kengash raisi: dots. E.K.Djalilov

Fan dasturi Samarqand davlat universitetida ishlab chiqildi.

**Fakultet dekani: dots. J.J. Kozimov**

|  |  |  |
| --- | --- | --- |
| **Tuzuvchilar:** |  |  |
| Djalilov E.K | **-** | Sam.DU San’atshunoslik fakulteti musiqa ta’limi kafedrasi o’qituvchisi. |
| Omanqulova Sh |  | Sam.DU San’atshunoslik fakulteti musiqa ta’limi kafedrasi o’qituvchisi. |
| **Taqrizchilar:** |  |  |
| Mustafayev Sh | **-** | SamDU. Sana’tshunoslik fakulteti,Musiqa ta’limi kafedrasi P.f.f.d |
| Qudratov. I | **-** | SamDU. Sana’tshunoslik fakulteti,Musiqa ta’limi kafedrasi dotsenti. |

Fanning o’quv dasturi Samarqand davlat universiteti o‘quv-uslubiy kengashining 2019 yil “\_\_\_”\_\_\_\_\_\_\_\_dagi “\_\_\_\_”-son majlis bayoni bilan ma’qullangan.

Oʻquv uslubiy Kengash raisi: prof.A.S.Soleev

**KIRISH**

«O‘zbek xalq musiqa ijodiyoti» kursini o‘rganish bo‘lg‘usi musiqachi-ijrochilarning musiqiy dunyoqarashini kengaytirish, ularning xalq musiqa ijodi tarixi, nazariyasi va amaliyoti bo‘yicha bilimlarini yanada chuqurlashtirishga qaratilgan. Mazkur kursning bosh vazifasi-o‘quvchilarni musiqa folklorining turli ko‘rinish va janrlari, ularning tarkibiy va ifodaviy-uslubiy qonuniyatlari, maxalliy xususiyatlarni hisobga olgan xolda ijrochilik xususiyatlari va maktablari bilan yaqindan tanishtirishdir. Kursni rejali va chuqurlashtirib o‘tish zaruriyati o‘zbek xalqining tilini, madaniyatini, marosim va an’analarini chuqur anglab etish vazifasidan kelib chiquvchi har taraflama rivojlangan mutaxassislarni tarbiyalash bilan bog‘liqdir.

«O‘zbek xalq musiqa ijodiyoti» kursining axamiyati uning predmetining muhimligi bilan belgilanadi. Bu ulug‘ musiqiy-poetik madaniyatni yaratuvchisi bo‘lgan xalqning ijodi haqidagi fandir. “Alla”lar, mehnat qo‘shiqlari, to‘y-marosim va lirik qo‘shiqlar, bolalar qo‘shiqlari, xalq-cholg‘u kuylari-umuman musiqiy xalq ijodining barcha tur va janrlari o‘zbek xalqi badiiy ijodiyotining durdonalari xisoblanadi. Xalq musiqa ijodini fan sifatida o‘rganish o‘sib kelayotgan yosh avlod uchun ulkan ahamiyatga ega.

O‘zining mavzu mazmuni bo‘yicha «O‘zbek xalq musiqa ijodiyoti» kursi “O‘zbek musiqa tarixi” kursining muhim tarkibiy qismi hisoblanadi, ya’ni uning mantiqiy davomi bo‘lib, qadimiy davrdan xozirgacha bo‘lgan folklorning g‘oyaviy-obrazli mazmunini va shakllarini o‘zbek xalqining an’anaviy jamoa san’ati sifatida taxlil qiladi. Xalq musiqa ijodiyoti musiqiy-professional ijodiyot qonunlaridan farqli o‘laroq o‘ziga xos qonuniyatlari bo‘yicha rivojlanib kelgan va xozirgi kunda xam yashamoqda.

Musiqachining professional bilim va ko‘nikmalari ichida xalq musiqa ijodiga aloxida ahamiyat beriladi, zero o‘zbek musiqasining shakl va janrlarini, uning hayotbaxsh an’analarini chuqur o‘rganish ularning o‘tmish va xozirdagi o‘ziga xos qonuniyatlari va mahalliy ijrochilik yo‘nalishlarini anglab etish imkoniyatini beradi. Mazkur kurs, ta’lim samaradorligini oshiruvchi sharoit zanjirida muhim xalqa bo‘lib, o‘quvchi-ijrochi musiqiy rivojlanishini jadallashtiruvchi va engillashtiruvchi amaliy usullar ishlab chiqish uchun uslubiy poydevor bo‘lib xizmat qiladi, shu bilan musiqachining faol ijodiy kamoloti, uning badiiy tafakkurini shakllantirish uchun qulay imkoniyatlar yaratadi. Bu sharoitda o‘quv jarayonining o‘zi jo‘shqin, maroqli, his-tuyg‘ularga boy o‘tadi va pirovardida uning samaradorligi oshadi, chunki bu jarayon mutaxassis-musiqachi professional tayyorgarlik darajasini oshirishga yordam beradi, ularning ma’naviy dunyosini boyitgan xolda musiqiy an’analarni asrab-avaylash va ularga xurmat tuyg‘usini uyg‘otadi.

«O‘zbek xalq musiqa ijodiyoti» kursini rejali, keng va chuqurlashtirib o‘tish zaruriyati va muhimligi “Ta’lim to‘g‘risida”. “Ma’naviyat va ma’rifat” Qonunlari va “Kadrlar tayyorlash milliy dasturi” bilan belgilanadi. Bu bilimlar kelajakda ma’lum ma’noda bo‘lajak mutaxassislarning ijrochilik va pedagogik faoliyatlarida ishlatiladi.

Musiqa va san’at kollejlarining ijrochilik bo‘limlari uchun «O‘zbek xalq musiqa ijodi» kursi bir o‘quv yili mobaynida o‘tish uchun mo‘ljallangan bo‘lib, ma’ruza va amaliy mashg‘ulotlardan iborat. Xajmi-40 soat. Bilimlarni baholash semestr yakunida imtihon shaklida, shuningdek reyting va test shakllarida o‘tkaziladi.

Kurs materiallarini o‘zlashtirish folklorning turli janrlaridagi musiqiy asarlarni tinglash va ularni taxlil qilish bilan qo‘shib amalga oshiriladi, chunki (o‘quvchilarga musiqa san’ati xaqida umumiy tasavvur beruvchi boshqa kurslardan farqli o‘laroq) o‘quvchilar bunda o‘ziga xos musiqiy-taxliliy ko‘nikmalarga ega bo‘lib boradilar.

**O’quv fanining niaqsad va vazifalari**

**Fanning maqsadi:** «O‘zbek xalq musiqa ijodiyoti» kursini o‘rganish bo‘lg‘usi musiqachi-ijrochilarning musiqiy dunyoqarashini kengaytirish, ularning xalq musiqa ijodi tarixi, nazariyasi va amaliyoti bo‘yicha bilimlarini yanada chuqurlashtirishga qaratilgan. Bo'lajak magistrlarga O'zbekistonda mustaqillikdan keyingi yillarda musiqa madaniyatining rivojlanganligi haqida bilim, ko'nikmalar berish, tajribasini orttirish va keyinchalik oliy va o'rta maxsus bilim yurtlarida ilmiy-pedagogik faoliyatda olingan bilimlarni qo'llay bilish bosh maqsaddir.

**Fanining vazifalari** - Mazkur kursning bosh vazifasi-o‘quvchilarni musiqa folklorining turli ko‘rinish va janrlari, ularning tarkibiy va ifodaviy-uslubiy qonuniyatlari, maxalliy xususiyatlarni hisobga olgan xolda ijrochilik xususiyatlari va maktablari bilan yaqindan tanishtirishdir. Kursni rejali va chuqurlashtirib o‘tish zaruriyati o‘zbek xalqining tilini, madaniyatini, marosim va an’analarini chuqur anglab etish vazifasidan kelib chiquvchi har taraflama rivojlangan mutaxassislarni tarbiyalash bilan bog‘liqdir.

"Musiqiy ta’lim mutaxassisligi bo'yicha magistrlarni ilmiy-tadqiqot va pedagogik faoliyat olib borish uchun tayyorlash; ilmiy-tadqiqot va pedagogik bilimlarni sistemali tarzda o'rganish; «O‘zbek xalq musiqa ijodi» haqida keng qamrovli ma’lumotlarga ega bo'lish; musiqiy-estetik va musiqiy-pedagogik faoliyatga tayyorgarlikni shakllantirish; musiqiy-estetik qarashlar, did va talablarni shakllantirish.

**Fan bo'yicha talabalarning bilimiga, ko'nikma va malakasiga qo'yiladigan talablar**

«O‘zbek xalq musiqa ijodi» fanini o'rganish natijasida talaba quyidagi bilim, ko'nikma va tasavvurlarga ega bo'lishi lozim: milliy musiqiy merosimizni o’rganish ijodidagi asosiy yo’nalishlar; o'zbek xalq bastakor va kompozitorlari ijodida qo'llaniladigan janr va shakllar; o'zbek milliy madaniy merosimiz bo’lmish marosimlarda kuylanadigan folklor, musiqiy kuy-qo’shiqlar, raqsbob asarlari ***haqida tasavvurga ega bo 'lishi****.*

«O‘zbek xalq musiqa ijodiyoti»ni va bastakorlarning musiqa asarlarini o’rganish orqali milliy musiqiy asarlarini to'g'ri baholash va kelajakdagi ilmiy-pedagogik faoliyatda imkon qadar foydalanishni bilish va malaka hosil qilish.

Ma'ruza matnlarini tuzish, musiqiy-pedagogik adabiyotlar bilan ishlash malakasiga ega bo'lishi lozim.

**Fanning o'quv reja bilan o'zaro bog'liqligi va uslubiy jihatdan uzviy ketma – ketligi**

O'quv tani talabalarning musiqiy-nazariy va musiqiy ijrochilik darslaridan olingan bilim va ko'nikmalariga asoslanadi. Fan «Musiqiy asar tahlili muammolari», «O’zbekiston musiqa madaniyati», «Cholg’ushunoslik» «Zamonaviy o'zbek musiqiy madaniyati», «Nazariy musiqashunoslik» o'quv fanlari bilan uzviy bog'liq.

Tarixiy va nazariy bilimlar, misiqa tarixi, musiqa nazariyasi, milliy musiqiy asarlar tahlili kabi fanlargu asoslanadi.

Uslub, yo'nalish tushunchalari. Ijrochilik maktablari. janr, musiqiy timsol tushunchalari tayanch tushunchalardir.

**Fanning ta'Iimdagi o'rni**

«O‘zbek xalq musiqa ijodiyoti» fani bo'lajak bakalavr kasbiy darajadagi ilmiy – pedagogik faoliyat uchun tayyorlashda alohida ahamiyatga ega. Bo'lajak mutaxassislar olgan bilimlarini amaliy va ilmiy – pedagogik faoliyatda qo'llashlari imkonini beradi.

**Fanni o'qitishda zamonaviy pedagogik va**

**axborot texnologiyalar**

«O‘zbek xalq musiqa ijodiyoti» fanini o'qitish jarayonida zamonaviy pedagogik va axborot texnologiyalaridan, hamda o'quv va uslubiy qo'llanmalar, ma'ruzalar matni, tarqatiluvchi material, electron o'quv materiallari. audio yozuvlaridan tbydalanish tavsiya etiladi.

**ASOSIY QISM**

**«O‘zbek xalq musiqa ijodiyoti» fanining maqsad va vazifalari»**

 Milliy musiqamizning rivojlanishi va uning milliy qadriyatlar tizimidagi o’rni.O’zbek xalq musiqalaridan ijroda foydalanishning ahamiyati. O’zbekistonning milliy g’oya va milliy mafkurasini yaratishda milliy qadriyatlarning tutgan o’rni.Yosh avlod tarbiyasida musiqa madaniyati darslaridan foydalanishning ilmiy, amaliy ahamiyati to’g’risida.

 Milliy kuy-qo’shiqlarimiz an’anaviy ijrochilik tarzida avloddan – avlodga o’tib kelishi. An’analarga sodiqliqligi, yoshlarda ma’naviy javobgarlik hissi.

 Vatanga, sodiqlik, avlodlar merosidan va ularning urf – odati, an’anaviy marosimlarga muhabbat. Mehr – oqibat, odob-axloq kabi fazilatlar xususida.

 1. Kasb-hunar, mehnatni ulug’lovchi asarlar;

2. Xalq musiqalari, jasoratga chorlovchi, ona yurt, Vatanni madh etuvchi asarlar;

 4. Axloqiy poklik, oliyjanoblik, halollik, saxiylik, to’g’rilik, hurmat-izzat qilish, pand-nasihat va diniy mazmundagiasarlardan unumli foydalanish;

 5. Ona tabiatga mehr-muruvatni oshiruvchi asarlar;

 6. Tanqidiy, hajviy, hazil-mutoyiba qo’shiqlardan o’rnida foydalanish;

 7. Hayotimizda keng nishonlanadigan umumxalq bayramlari Navruz, Mustaqillik, Xalqaro xotin-qizlar bayrami, Yangi yil va turli sanalar bilan bog’liq qo’shiqlarni ham e’tiborda tutish.

**Milliy g’oya, milliy mafkurani yaratishda milliy musiqiy merosdan foydalanish**

 Milliy qadriyatlar silsilasida milliy musiqiy merosning o’rni . Milliy g’oya, milliy mafkurani yaratishda milliy musiqiy merosdan foydalanish.

 Xalq musiqasi ta’limi milliy negizdan shakllantirish omili. Umumta’lim maktablarida milliy musiqiy ta’lim mazmuni va mohiyati.

Mustaqillik, milliy istiqlol g’oyasidan va mafkurasini ishlab chiqilishi hamda uni hayotga tadbiq etilishi.

 Xalqimiz ma’naviyatiga qaytarish, ta’lim – tarbiya tizimiga tadbiq etish davlat siyosati darajasiga ko’tarilishi to’g’risida.

**«Ta’lim to’g’risida»gi Qonun, «KTMD» asosida milliy**

**musiqiy ta’lim mazmuni va mohiyati»**

**(**DTS va o’quv dasturi asosida)

 O’zbekiston Respublikasining «Ta’lim to’g’risida»gi Qonuni va «Kadrlar tayyorlash milliy dasturi» milliy musiqiy ta’limni yo’lga qo’yishning asosi.

Umumta’lim maktablarida musiqa fani bo’yicha DTS o’quv dasturining mazmuni va mohiyati. .DTS va o’quv dasturlari asosidagi musiqa darslari o’quv materiallarining tahlili. Musiqa madaniy hayotimizda keng o’rin tutgan, inson shaxsiyatini rivojlantirishda muhim ahamiyat kasb etadigan san’at turi. Musiqa tarbiyasi nafosat tarbiyasining asosiy va murakkab qirralaridan biri.

**Kirish.** Kursning o‘rganish predmeti va asosiy mazmuni, uning maqsad va vazifalari. “Xalq ijodi” tushunchasi va uning turli ko‘rinishlari. Yozuvga asoslanmagan xalq musiqa ijodi. “Musiqiy folklor” tushunchasi xaqida. Folklor xaqidagi fanning ahamiyati. Musiqiy folkloristika. Xalq musiqa ijodi namunalarini to‘plash va (yozish)notaga olish, ularni o‘rganish va amaliyot. Xalq qo‘shiqlari va cholg‘u kuylari to‘plamlari. Xalq musiqa ijodini o‘rganish bo‘yicha rus musiqachilarining faoliyati-A.Eyxgorn, N.Mironov, V.Uspenskiy, V.Belyaev, E.Romanovskaya va b. Xalq musiqa ijodi bo‘yicha nashrlar. I.Akbarov, YUnus Rajabiy, F.Karomatov, K.Olimboeva va boshqalarning yozuvlari. Musiqa-folklor ekspeditsiyalari va ularning ahamiyati. Zamonaviy sharoitda folklor. Xalq ijodi bo‘yicha festival va tanlovlarning o‘tkazilishi. O‘zbek folkloristikasining xalq musiqa ijodini tadqiqot qilish sohasidagi yutuqlari. Xalq musiqa ijodi zamonaviy bosqichda (ekspeditsiyalar, yozuvlar, tadqiqotlar, amaliyot, targ‘ibot qilish, xalqaro aloqalar).

**O‘zbek xalq musiqa ijodi va uning o‘ziga xos belgilari. «O‘zbek xalq musiqa ijodi»**  tushunchasi. O‘zbek xalqi musiqa ijodining ko‘p asrlik tarixi. O‘zbeklar qadimiy ajdodlarining xalq musiqiy-poetik ijodi. “Musiqiy folklor” tushunchasi. Musiqiy folklorning o‘ziga xos belgilari: og‘zakilik, ommaviylik, an’anaviylik, tushunarlilik, badihago‘ylik (improvizatsiya), mahalliylik, mavzuligi, vazifa bajarishga bog‘langanlik (funksionallik), sinkretizm, badiiylik, variantlilik, ko‘p mavzulik, ko‘p janrlik, ijrochilikning turliligi va b.

Poetik va musiqiy obrazlarning g‘oyaviy-badiiy boyligi, epik tubdorligi, go‘zalligi va oliyjanobligi. Xalq musiqa ijodi o‘zbek musiqasining asosi sifatida. O‘zbek xalq musiqa ijodiyoti shakl va janrlarining boyligi va xilma-xilligi. Musiqiy folklorning klassifikatsiyasi. Xalq musiqa ijodining shartlangan va shartlanmagan shakllari: mehnat, mavsum, to‘y-marosim qo‘shiqlari va cholg‘u kuylari. Musiqiy folklorning janrlari: terma, qo‘shiq, lapar, yalla, ashula.

**O‘zbek xalq musiqa ijodining mahalliy xususiyatlari.** Maxalliylik-o‘zbek xalq musiqa ijodining o‘ziga xos belgilaridan biridir. Maxalliylikning xususiyati: xalqning turmush tarzi, tarixiy-madaniy markazlar, sheva (dialekt) farqlari, janrlar va musiqa cholg‘ularining ishlatilishi va tarqalishi. Maxalliy uslublar: Farg‘ona-Toshkent, Buxoro-Samarqand, qashqadaryo-Surxondaryo, Xorazm.Maxalliy uslublarning tashkil topishi-etnik jamoatchilik va hayotning ijtimoiy-iqdisodiy sharoitlari natijasidir. Har bir mahalliy xududning tavsifi, xududlardagi xalq musiqa ijodi va ijrochilik uslublari. Umummilliy va o‘ziga xos xislatlar. Xalq ijrochilari-yallachi, sozanda, xalfalarning ijodi.

**O‘zbek xalq musiqa ijodining janr tarkibi.** Janr tushunchasi. O‘zbek xalq musiqa ijodiyotining janr tarkibini obrazli-mavzuli va funksional belgilariga qarab aniqlash. Musiqiy folklorning turlari va janrlari. Xalq qo‘shiqlarining asosiy turlari va janrlari. Xalq qo‘shiqlarini turlari va janrlari bo‘yicha tavsiflash. Janrining o‘ziga xosligi va uslubiy xususiyatlari. An’anaviy cholg‘u musiqasining turlari va janrlari. Ularning xususiyatlari. O‘zbek musiqiy folklori janrlarining tarixiy evolyusiyasi. O‘zbek musiqiy folklorining ijrochilik xususiyatlari va ijrochilar tarkibi bo‘yicha janr xilma-xilligi: bolalar qo‘shiqlari, ayollar yoki erkaklar qo‘shiqlari, yakka yoki guruhli (ansambl bo‘lib), cholg‘u jo‘rligida yoki jo‘rsiz kuylash. Mahalliy xususiyatlar, variantlilik.

**O‘zbek xalq qo‘shiqlarining tuzilish asoslari.** O‘zbek musiqa folklori mavzularining ko‘p qirraliligi va janr xilma-xilligi. Ularning musiqiy-janr xilma-xilligi bilan aloqalari. O‘zbek xalq qo‘shiqlarining janr tarkibi: “Boychechak” yoki “Ramazon” bolalar qo‘shig‘idan to kuy va shakl jihatidan rivojlangan ashula janridagi “Tanovar”gacha. Xalq qo‘shiqlarining obrazi va his-tuyg‘uli ruhi. Ularning tavsifi. Kuy turlari. Xalq qo‘shiqlarida so‘z va musiqaning o‘zaro bog‘liqligi. O‘zbek xalq qo‘shiq kuylarining musiqiy-ifodaviy qonuniyatlari. Uslubiy xususiyatlari. Ijrochilik. Xalq qo‘shiqlarining tarkibi. Xalq qo‘shiqlarining lad tuzilishi, metro-ritmik qonuniyatlari. Xalq qo‘shiqlarida musiqiy tuzilishining so‘z matnning g‘oyaviy-hissiy mazmuni va shakli bilan o‘zaro aloqasi. O‘zbek xalq qo‘shiqlari shakllarining xilma-xilligi. O‘zbek xalq qo‘shiqlarining uslubiy tahlili.

**Bolalar folklori.** Bolalar musiqa folklori tushunchasi. Uning xarakterli xususiyatlari. Bolalar xalq qo‘shiqlari. Bolalar qo‘shiqlarining sinkretizmi: so‘z, musiqa, o‘yinlar. Bolalar qo‘shiqlarining mavzulari. Bolalar musiqa folklorining tasniflanishi(klassifikatsiyasi): bolalarning o‘zlari ijrosidagi qo‘shiqlar (o‘zining xususiyatlariga ega bo‘lgan asli bolalar qo‘shiqlari), va bolalar uchun kattalar ijro etadigan qo‘shiqlar (alla, musiqiy ertaklar, maishiy qo‘shiqlar). Bolalar qo‘shiqlarining xilma-xilligi va o‘ziga xosligi: mavsumiy, marosim, o‘yin va boshqa qo‘shiqlar. Bolalar qo‘shiqlarining ijro etish xususiyatlari. Mahalliy xususiyatlar. “Boychechak”-dastlabki gul marosimi bilan bog‘liq qo‘shiq. Uning o‘ziga xosligi va ijrochilikdagi xilma-xillik. “Boychechak”ning turlari, ularning musiqiy tuzilishi. “Ramazon” - ramazon oyida ijro etiluvchi mavsumiy qo‘shiq. qo‘shiqlar xususiyati, ularning mahalliy va ijrochilik xususiyatlari, musiqiy tuzilishi. Zamonaviy sharoitda bolalar qo‘shiqlari, ularning rasm bo‘lishi va ijro etish xususiyatlari.

**Alla.** Allalarning xususiyatlari. Xarakterli belgilari. Badihago‘ylik va variantlilik. Ijro etishning o‘ziga xosligi. Ularning mavzusi. Allaning musiqiy tuzilishi. Ular mazmunining ma’lum shart-sharoit bilan chuqur aloqadorligi. Melos va matn. Kuy, ritmik tarzi, tarkibining xususiyatlari.

**Xalq mehnat qo‘shiqlari.** Mehnat qo‘shiqlari tushunchasi. Ularda xalqning mehnat tarzi, uning tabiat xodisalari, hayot tarzi, marosimlar bilan yaqin aloqalarining aks ettirilishi. Mehnat qo‘shiqlarining tasniflanishi: dexqonchilik, chorvachilik, hunarmandchilik. Mehnat qo‘shiqlarining o‘ziga xos belgilari: ovozga mosligi, yakka ijro etish, badihago‘ylik, ritmning erkinligi, ijro etishning o‘ziga xosligi. Erni qayta ishlash bilan bog‘liq “qo‘sh haydash”, “Qo‘shchi”, ekish bilan bog‘liq “YOzi”, hosilni yig‘ib olish va qayta ishlash bilan bog‘liq “Mayda”, “YOrg‘uchoq“ dehqonchilik mehnat qo‘shiqlari janri va uslubining o‘ziga xosligi. CHorvachilik mehnat qo‘shiqlari va ularning janr tarkibi. Molni sog‘ish bilan bog‘liq “Xo‘sh-xo‘sh”, “Turay-turay”, “CHiray-chiray”, yungni qayta ishlash bilan bog‘liq “O‘rmak” va yigirish bilan bog‘liq “CHarx” mehnat qo‘shiqlari. Bu qo‘shiqlarning ijro etilish xususiyatlari: ayollarning o‘ziga xos harakatlar bilan, cholg‘u jo‘rligisiz yakka qo‘shiqlari. CHorvachilik bilan bog‘liq qo‘shiqlarning musiqiy tuzilishi. Funksionallik belgilari. Afsun, sehr, jodu qo‘shiqlari.

**Mavsum-marosim qo‘shiqlari.** Mavsumiy-marosim qo‘shiqlarining tushunchasi. Ularning xalq marosimlari, yil fasllari, tabiat xodisalari va sharq kalendari bilan yaqin aloqasi. O‘ziga xos belgilari. Mazmuni, ijrochiligi. Mavsumiy qo‘shiqlarning mavsumga mos tartibda ijro etilishi. Ularning janr xususiyatlari va uslubining o‘ziga xosligi. “Navro‘z” bayrami bilan bog‘liq mavsumiy (kalendar) qo‘shiqlari, bayram, diniy marosim va “Navro‘z muborak”, “Navro‘z ayyomi”, Keldi Navro‘z”, “Sumalak” tabrik qo‘shiqlarining ijro etilishi. Mazkur qo‘shiqlarning musiqiy tuzilishi va ijro etilishi. Bahor mavsumiga atalgan “Bahor keldi”, “Boychechak”, “Binafsha” qo‘shiqlarining tavsifi. “Sus xotin”-”yomg‘irni chaqirish” bilan bog‘liq eng qadimiy marosim va qo‘shiq. Ijro etilish xususiyati, ifodaviyligi. Mavsumiy qo‘shiqlarning kuz vaqti bilan bog‘liq janr tarkibi-”SHamol chaqirish”, va “CHoy momo”. qo‘shiqlarning xususiyati va ularning musiqiy tuzilishi. “qor keldi” qish mavsumi qo‘shiqlari, ularning marosim bilan aloqasi va tuzilishi. “Ramazon” qo‘shiqlari. Ularning xususiyatlari va ijro etilishining o‘ziga xosligi.

**To‘y-marosim qo‘shiqlari.** To‘y-marosim qo‘shiqlari tushunchasi, ularning janr tarkibi. Vokal va cholg‘u to‘y-marosim musiqasi, uning tug‘ilishdan to o‘limgacha bo‘lgan inson xayotiy kechinmalarini belgilovchi oilaviy tantanalar bilan yaqindan aloqasi. O‘zbek xalqining to‘y marosimlari-”Beshik to‘y”, “Sunnat to‘y” va “Nikoh to‘y”, ularning xususiyati. Musiqaning roli. To‘y marosim qo‘shiqlarinining funksional xususiyatlari va obrazli mazmuni bo‘yicha tasniflanishi. To‘y yurishlari va marosimlariga jo‘r bo‘luvchi “YOr-yor” yoki “O‘lan”(ayollar, ba’zi tumanlarda erkaklar ham ijro etadigan) qo‘shiqlari. Ijro etilishining o‘ziga xosligi, mahalliy xususiyatlari. To‘y marosimining ochilishi va mehmonlarni kutib olishda ijro etiladigan “Nikoh to‘y” ziyofat qo‘shiqlari “To‘y muborak”, “Xush keldingiz”, “Al muborak”, “To‘y boshlovi”, kelin-kuyovni kutib olishda ijro etiladigan “Kelin-kuyov qutlovi” qo‘shiqlari. Ijro etilish xususiyatlari va tuzilishi. Kelinni kuyovning qarindoshlariga tanishtirish va kelinning yuzini ochishda ijro etiladigan “Kelin salom”, “CHor salom” qo‘shiqlari. Musiqiy tuzilishi va ijro etish xususiyatlari. To‘y-marosim qo‘shiqlarining mahalliy xususiyatlarini hisobga olgan holdagi janr xilma-xilligi. Ma’lum xududlarda o‘ziga xos qo‘shiq janrlarining qo‘llanishi va tarqalishi: Farg‘ona vodiysida erkaklarning ulug‘vor yurish marosim qo‘shiqlari “Naqsh” va “SHomuborak”. Buxoroga xos “Mavrigi”, Samarqandda - ”qarsak”. Ularning tuzilish xususiyatlari. Xorazmdagi to‘y-marosim qo‘shiqlarining o‘ziga xosligi, u erdagi to‘y marosimlarining maxsus marosim qo‘shiqlarining xalq san’atkorlari tomonidan, xususan, ayol ijrochilar-xalfalar - ”To‘y boshlovchi” (tantananing boshlanishi) va “To‘y javobi” (tantananing yopilishi) qo‘shiqlarining ijrosi bilan o‘tkazilishi. Zamonaviy sharoitda marosim qo‘shiqlarining roli va o‘rni.

**Aza-motam aytimlari.** O‘zbek xalq musiqa ijodining eng qadimiy qatlami. Dafn va aza marosimlari bilan aloqasi. Aza-motam aytimlari tushunchasi. Ularning xarakterli belgilari. Sinkretligi. Mazmuni, badihago‘ylik, his-tuyg‘ulari. “Yig‘i”, “Yo‘qlov”, “Ovoz solish” qo‘shiq-aytimlarining janr tarkibi. Xususiyati, musiqiy tuzumi, ijro etishning o‘ziga xosligi. Ayol va erkaklar yig‘i aytimlari. “Marsiya”-dafn marosimining o‘ziga xos qo‘shiq shakli. Musiqiy tuzilishi va ijro etish xususiyatlari.

**Lirik xalq qo‘shiqlari.** Lirik xalq qo‘shiqlari-o‘zbek musiqa folklorining etakchi janri. Mazmun va mavzuning xilma-xilligi. Lirik qo‘shiqlarda o‘zbek xalqining turli ruxiy kechinmalari, boy ma’naviy dunyosining ifodalanishi. Lirik xalq qo‘shiqlarining janr tarkibi: oilaviy-turmush, sevgi-muhabbat va b. Uslub xususiyatlari. Poetik va musiqiy obrazlarning uzviy bog‘liqligi. Bir yo‘nalishga qaratilgan qat’iy kuyning keng ohang nafasida rivojlanishi. Bo‘g‘in ichidagi kuychanlik, kuy yo‘nalishi, ritm erkinligi, lad tuzilishining o‘ziga xosligi, ijrochilik xususiyatlari.

Xalq poetik matni yoki sharq poeziyasining mumtoz namoyondalarining kichik poetik shakllari asosidagi sevgi lirik qo‘shiqlari. Ijrochilikning o‘ziga xosligi-cho‘ziq kuy bilan cholg‘u jo‘rligidagi yakka ijro. Ayollar lirik qo‘shiqlarining o‘ziga xosligi. Erkaklar lirik qo‘shiqlari, talqin qilish xususiyatlari. Lirik qo‘shiqlarni tahlil etish.

**Vaziyatlar bilan bog‘liq bo‘lmagan qo‘shiq janrlari.** O‘zbek musiqa folklori noamalaiy shakllari janr tarkibining xilma-xilligi. Bu qo‘shiq janrlari xech qanday turmush mavzusi bilan bog‘lanmagan. Mavzuning xilma-xilligi: ko‘pqirrali sevgi lirikasi, satira va yumor, tarixiy mavzu, xar bir shunday janr asosidagi ijtimoiy-maishiy syujetlar. qo‘shiq janrlari - terma, qo‘shiq, lapar, yalla va ashula. Ular o‘zining yorqin ifodaviy musiqiyligi va ijrochiligi bilan ajralib turadi. Har bir janrning xususiyati.

Terma-kuyning rechitativligi, diapazinining torligi va shaklining lo‘ndaligi bilan ajralib turuvchi eng oddiy va ommalashgan qo‘shiq shakli. Terma epik rivoyat-dostonlarning asosiy musiqiy janri.

qo‘shiq-mavzu va musiqa xilma-xilligi bilan ajralib turuvchi eng keng tarqalgan va ommalashgan qo‘shiq janri. Uncha katta bo‘lmagan diapazon, rechitativ-kuychang yoki qo‘shiqsimon kuy, ma’lum me’yor va ritm aniqligi. Ijro yakka yoki ansambl bilan, jo‘rli yoki jo‘rsiz. Ko‘p hollarda ayollar ijrosiga mansub.

Lapar-duet yoki dialog asosida, yakka yoki guruxli ijro etiluvchi keng tarqalgan qo‘shiq janri. Kuyning qo‘shiq-raqs xarakterdaligi. Mavzusi yumor yoki satira. Ko‘p xollarda jo‘rsiz ijro etiluvchi savol-javob shaklidagi dialog. “Oyijon”, “qilpillama” laparlarining tahlili.

YAlla-ommaviy va keng tarqalgan qo‘shiq-raqs janri. Janr xususiyati, mavzusi va ijro etilishi. Xarakteri yorqin, lirik, quvnoq va raqs xususiyatlari bilan. Melosning qo‘shiq turdaligi. YAkka yoki yakka-guruhli, doimiy ravishda doira yoki cholg‘u ansambli jo‘rligidagi ijro. Mahalliy xususiyatlari. YAllaning ikki xili: xalq va xalq-professional. “Xo-xo, yalla”, “Jonon bo‘laman”, “Fig‘ondur” yallalarining tahlili.

Ashula-lirik qo‘shiq janri, cholg‘u jo‘rligida yakka ijro. Mavzuning xilma-xilligi, xalq so‘zlari, shuningdek SHarq mumtoz shoirlarining she’riyatidan foydalanish. Lirik-og‘ir xarakterdagi rivojlangan kuy va shakl, avj qismining mavjudligi. Ashulaning ikki xili: xalq va xalq-professional. “Tanovar” ashulasi va uning “qora soch”, “Endi sendek”, “Adolat tanovari” va boshqa variantlarining taxlili.

**Mustaqil ishni tashkil etishning shakli va mazmuni**

 O'rganilayotgan fan bo'yicha magistrlarga mustaqil ishni tashkil etish uchun quyidagi ish shakllarj tavsiya qilinadi:

- darslik va o'quv qo'llanmalardagi tegishli bo'lim va mavzular konspektini tuzish;

- fanning berilgan bo'limi bo'yicha maxsus adabiyotlar bilan ishlash;

- ma'ruzaning ma'lum bo'limi uchun tarqatilgan material bilan tanishuv;

- musiqiy materialni o'rganish va tahlil qilish;

- tahlil qilinayotgan musiqiy asarlardan namunalar ijro etish;

- ijodiy va muammoli mustaqil vazifalarni bajarish;

- masofali o'qish;

**MUSTAQIL ISH SAVOL VA TOPSHIRIQLARINI BAJARISH BO’YICHA METODIK TAVSIYALAR**

 Mustaqil ish muayyan fandan o’quv dasturida belgilangan hamda talaba tomonidan o’zlashtirilishi lozim bo’lgan bilim, ko’nikma va malakaning ma’lum bir qismi bo’lib, o’qituvchi maslahati va tavsiyalari asosida auditoriyada yoki auditoriyadan tashqarida bajariladi. Ushbu bo’limda talabalar mustaqil ishini bajarish yuzasidan tegishli kafedralar tomonidan savol va topshiriqlar hamda ularni bajarish bo’yicha metodik tavsiyalar beriladi. Fanning xususiyatidan kelib chiqib quyidagi sxemada keltirilgan mustaqil ish turlari bo’yicha topshiriqlar ishlab chiqiladi.

**Mustaqil ish turlari**

**Ijodiy**

**topshiriq**

**lar**

**Yozma mustaqil topshiriq**

**lar**

**Grafik mustaqil topshiriq**

**lar**

**Amaliy xarakter -**

**dagi mustaqil topshiriq**

**lar**

**Yozma javobni talab etuvchi savollar**

**Ijodiy topshiriqlar:**

 – Talaba tomonidan mustaqil ravishda javob yozishni (referat yoki hisobot shaklida) talab etuvchi savollar ishlab chiqiladi. Talabaning ijodiy qobiliyatlarini rivojlantirishga yo’naltirilgan topshiriqlar ishlab chiqiladi.

**Yozma mustaqil topshiriqlar:**

 – Musiqiy asarlarni nota daftarlariga ifodali yozish hamda ularni ulchovlarini hisoblash uchun berilgan vazifalarni bajarish, umumlashtiruvchi va takrorlanuvchi jadvallarni to’ldirish, texnologik xaritalarni ishlab chiqish.

Laboratoriya, amaliy ishlar to’g’risida hisobotlar tuzish va shunga o’xshash vazifalarni o’z ichiga oladi.

 **Grafik mustaqil topshiriqlar:**

 – Ularga ya’ni talabalarga turli loyihalarni tayyorlash, notalarni to’g’ri yozish, chizmachilik ishlarini eskizlashtirish, fraza va taktlarni tasvirlash, (ayrim detal va belgilarni chizib ko’rsatish va x.z) nota yozish usuli va uslublari, interval va akkordlar tuzish, kuzatish natijalarini tasvirlash va shunga o’xshash vazifalarni o’z ichiga oladi.

 **Amaliy xarakterdagi mustaqil topshiriqlar:**

 – Talabalar o’qituvchi topshirig’i asosida mustaqil ishni bajarish jarayonida nota davtari va ijro etish uchun maxsus pultalarni tayyorlash, cholg’u asboblarni sozlash, ta’mirlash, musiqiy asarga ishlov berish, sayqallashtirish, yangi asarlarni ijro etish, turli xalq kuylaridan va qo’shiqlaridan namunalar ijro etish, hamda ularni o’quvga moslashtirib tayyorlash kabi ishlarni amalga oshiradilar.

1. **Dasturning axborot – uslubiy ta'minoti**

O'quv fanining o'rganish jarayonida zamonaviy pedagogik va axborot texnologiyalaridan rbydalaniladi:

- zamonaviy pedagogik va axborot texnologiyalaridan foydalangan holda

 ma'ruza darslarini o'tkazish;

- interaktiv texnologiya, muammoli o'qitish, o'qitishning o'yin shakli va

 uslubkarini qo'l lagan holda amaliy mashg'ulotlar o'tkazish;

- o'qitishning aktivlashtirilgan, muammoli, o'yin tarzidagi shakl va

 uslublarini qo'llagan holda seminar mashg'ulotlarini o'tkazish;

- amaliy va seminar mashg'ulotlarida doimiy ravishda muammoli o'qitish

 texnologiyalaridan foydalanish, tanqidiy fikrni rivojlantirish, o'qitishning

 dialogik shakl va uslublarini qo'llash;

* darslarda kompyuter va axborot texnologiyalarini qo'llash, musiqiy

 materialni tinglash va tahlil qilish uchun .

**1.Didaktik vosinalar**

Sinf xonasi, cholg’u asboblari, stol-stullar, jihozlar va uskunalar, moslamalar: elektron doska - Hitachi, LCD — monitor, elektron ko'rsatgich (ykazka).

video - audio uskunalar- video va audiomagnitofon, mikrofon, kolonkalar. kompyuier va multimediali vositalar – kompyuter, Dell tipidaqi proektor, DVD - diskovod, Web - kamera, video .

**2. O‘qitish uslubi**

 Og‘zaki, amaliy, O‘qituvchining amaliy ijrosi. O‘qituvchi mavzuning xususiyatidan kelib chiqib darsni o‘zi ijodiy belgilashi mumkin.

**3. O‘qitish vositalari**

1. YAkka dars o‘tish uchun xona

2. Fortepiano va maxsus cholg‘u

3. Daftar, kundalik, nota daftar, ruchka, qalam, o‘chirg‘ich.

4. Maxsus darsliklar

5. Musiqiy texnika vositalari (DVD, Audio)

6. Ko‘rgazmali vositalar

 **Eslatma:** o‘qituvchi mavzuni maqsadidan kelib chiqgani, xolda dars o‘tish usullarini o‘zi tanlaydi, hamda yangilik qo‘llash xuquqiga ega.

 **Baholash tizimi:** O‘quvchilarni bilimi, ko‘nikma va malakalarni baxolash Oliy va O‘rta maxsus, kasb – xunar ta’limi Markazi tomonidan tasdiqlangan «Akademik litsey va kasb xunar kollejlari» o‘quvchilarini bilimi, ko‘nikma va malakalariga Nizom asosida amalga oshiriladi.

**Asosiy adabiyotlar.**

1. Akbarov. I. " Musiqa lug’ati ".Toshkent – 1986 yil
2. . Ibrohimov O. va boshq. O’rta maktab 7 – sinf uchun darslik.,T., 2010
3. Yo’ldoshev J. G’ «Ta’lim yanginalish yo’lida» Toshkent., 2002 yil
4. Karimova D. «Musiqiy pedagogik mahorat asoslari» T., 2008 yil
5. Sharipova G. Musiqa o’qitish metodikasi (Ma’ruzalar matni),

TDPU 2000 yil

1. «O’zbekiston Milliy Enseklopediyasi» 1 – 10 jildlar «O’zME»

Toshkent., 2006 yil

1. Qodirov G’.Q «Musiqa psixologiyasi» Toshkent.; Musiqa – 2007 yil
2. Qudratov I. Talabalarni xalq qo’shiqlari vositasida estetik

tarbiyalash Toshkent., «Fan» 2009 yil

**Qo’shimcha adabiyotlar**

1. Qo’ldosheva S. «O’zbekistonda qo’shiqchilik san’ati masalasiga

doir» Toshkent ., Istiqbolni belgilash uslubiyat markazi., 2002 yil

1. Hasanov A. «Musiqa va tarbiya»., Toshkent., «O’qituvchi» .,1993 yil
2. E. K. Djalilov “Maktab repertuari” , O’quv qo’llanma, Samarqand 2019-yil
3. H. I. Nurmatov “O’zbek xalq musiqa ijodi”., Toshkent.; 2007-yil

**Elektron ta’lim resurslari**

1. www. tdpu. uz

2. www. pedagog. uz

3. www. Ziyonet. uz

4. www. edu. uz

5. tdpu-INTRANET. Ped.